text: Brand ved Horsens nu under kontrol
  08 november 2012 kl. 08.08
  Sirenerne lød i aftes i Horsens-området, fordi røgen fra en brand på en virksomhed i Stenderup ved Horsens udviklede giftig røg, der kunne være farlig at indånde.
  Her til morgen er branden slukket, og ingen er kommet til skade.
  Branden opstod ca. 21.20 på virksomheden TEEGE-DAN i Stenderup ved Horsens.
  Virksomheden opbevarer autotilbehør som autoplejemidler, sprøjtemidler og rensevæske m.v., og da røgen fra det kan være farlig at indånde, valgte myndigheder at afvare beboerne med sirener.
  Det er uklart, hvordan branden er opstået. Det vil blive efterforsket i dag.
  Der skete store skader ved branden. Virksomheden er stort set nedbrændt.
  